Hétmillió felett a mobil-elõfizetõk száma
Márciusban átlépte a hétmilliós határt a magyarországi mobil-elõfizetések száma. Egy hónap alatt az ügyfelek száma 65 ezerrel bõvült, így márciusban már 7 061 519 hívásfogadásra képes aktív SIM-kártya volt forgalomban.
Az aktív elõfizetések száma márciusban 0,9 százalékkal növekedett az elõzõ hónaphoz, és 31,7 százalékkal az elõzõ évhez viszonyítva. A hálózatokból kimenõ beszédperc ugyanakkor csaknem 12 százalékkal növekedett februárhoz képest.

A Westel piaci részesedése 48,17 százalékra csökkent a februári 48,79 százalékról. A Pannon GSM 38,40 százalékra, a Vodafone pedig 13,43 százalékra növelte piaci részesedését az aktív elõfizetések arányát tekintve. A Pannon részesedése 38,19, míg a Vodafone-é 13,02 százalékos volt februárban - derül ki a Hírközlési Felügyelet legfrissebb jelentésébõl.

A Hírközlési Felügyelet 2002. negyedik negyedévét vizsgáló jelentése szerint a tavalyi év utolsó három hónapjában összesen 308 millió SMS-t továbbítottak a mobilszolgáltatók, ami 6,1 százalékos növekedést jelent az elõzõ évhez képest.

Az adatok szerint 1999 óta fokozatosan csökken a csak vezetékes, illetve a sem vezetékes, sem mobil készüléket nem használók aránya. Jelenleg a két csoportba tartózók 23,5, illetve 16 százalékot képviselnek a teljes népességbõl. Ezzel párhuzamosan bõvül a vezetékes és mobiltelefont egyaránt használók részaránya, mely a népesség 39,1 százalékát teszi ki, míg a csak mobiltelefont használók aránya eléri a 21,2 százalékot.
Vodafone SIM-kártya mobil-elõfizetõ mobil-elõfizetés